stanford-oval/wikipedia huggingface dataset:
אכיפה מנהלית על ידי רשות ניירות ערך
ביקורת על החוק ועל העדר ביטוח ושיפוי

על מנגנון האכיפה המנהלית של רשות ניירות ערך נמתחה ביקורת רבה בשל חוסר המידתיות שבו, במיוחד בשל האיסור על ביטוח ושיפוי על קנסות אכיפה מנהלית. פורום CFO, שחבריו עלולים להיפגע מאיסור זה, הוביל את המאבק בנושא ומתח במספר הזדמנויות ביקורת נוקבת על החוק ונאבק לשינויו בעת החקיקה. טענתו המרכזית היא כי "חוק אכיפה מנהלית מעניק לרשות סמכויות חקירה וענישה מרחיקות לכת ובלתי מידתיות והופכת למעשה את רשות ניירות ערך לגוף חוקר, תובע, שופט ומעניש בעת ובעונה אחת, וכל זאת תוך ביטול ושיסוע האיזונים והבלמים הקיימים כיום במשפט הפלילי. ההצעה יוצרת ניגוד עניינים מובנה, אשר בו הרשות לניירות ערך יכולה מצד אחד להחליט לתבוע אדם - ומצד שני לחרוץ את דינו ולפעול כבית משפט לכל עניין ודבר". לדברי הביקורת הצטרפו גם משפטנים: השופטת ורדה אלשיך, סגנית נשיאת בית המשפט המחוזי בת"א, אמרה כי "התוצאה של אכיפה מנהלית היא קשה מאוד. מי שיורשע יסתובב עם טלאי צהוב או תמרור אדום מעל הראש. באכיפה מנהלית מדובר על סבירות ההחלטות, אך מי יקבע מהו הסביר? האם יהיו אלה אנשי רשות ניירות ערך שמפקחים על החברות? האם הסבירות של רשות ניירות ערך תעמוד מול הסבירות של מנהלי הכספים? אני לא יודעת מחשבתו של מי יותר סבירה". עו"ד דוד חודק אמר כי אכיפה המנהלית ללא יכולת שיפוי וביטוח אינה צודקת ואינה סבירה.
ח"כ הרב משה גפני, יו"ר ועדת הכספים של הכנסת, אשר דנה ואישרה את החוק, אמר כי "הרשות לניירות ערך מקבלת הרבה כוח ועוצמה לטובת המשקיעים, אבל עליה להתייחס לתפקידכם ברגישות ולא לשכוח את האנשים שעומדים מאחורי הדברים. גם אם טעו – לא תמיד ייקוב הדין את ההר". בנוסף גם מציין גפני כי במידה ורשות ניירות ערך תסטה מכוונת המחוקק ותנצל את כוחה ב"דרך לא סבירה", הוא יפעל לתיקון החקיקה הקיימת.
לאחר יישום החוק חלה ירידה חדה במחזורי המסחר בשוק ההון הישראלי. יש הגורסים שירידה זו חלה בין השאר בשל הסיכון הגבוה בהעסקת סוחרים בשוק הון, מכיוון שסוחר שמבצע פעולה אסורה יכול להוביל לאכיפה לא רק כלפי עצמו אלא גם כלפי מנהליו עד לדרג מנכ"ל, וכן כנגד הגוף עצמו. כתוצאה מכך, יש גופים הנמנעים ככל הניתן מהעסקת סוחרים ושדורשים ניירת רבה מכל סוחר המבצע פעולה כלשהי (בשביל הגנה עתידית מאכיפה).
תגובת הרשות לניירות ערך לביקורת ותוכנית ציות פנימית

בתשובה לביקורת, התחייב יו"ר רשות ניירות ערך כי האכיפה המנהלית תופעל במידתיות. "אין לנו אינטרס לאכיפת יתר. עונשי מקסימום מיועדים רק למקרים חמורים".
רשות ניירות ערך הציגה תוכנית אכיפה פנימית וולונטרית, שאם היא תיושם, תקנה לחברות הגנה מסוימת מפני החוק. מטרתה של תוכנית אכיפה פנימית יעילה היא להביא להטמעת הדין ולבסס בתאגיד תרבות של ציות לדינים הרלוונטיים. על פי התוכנית, הנהלת התאגיד אחראית על גיבוש תוכנית אכיפה פנימית והבאתה לאישור הדירקטוריון. עם זאת, על הדירקטוריון, כגורם המפקח על הנהלת התאגיד, לעקוב ולפקח אחר גיבושה ויישומה של התוכנית בתאגיד, בין השאר, על ידי איתור ומיפוי סיכונים בפניהם ניצב התאגיד, מעורבות פעילה בתהליך גיבוש מהותי ויסודי של תוכנית האכיפה הפנימית בתאגיד, אישור מנגנוני האכיפה הפנימית שקבע התאגיד, וידוא התנעתה של תוכנית האכיפה הפנימית מן הכוח אל הפועל, קבלת דיווחים תקופתיים באופן שוטף מהגורם הממונה בתאגיד על תוכנית האכיפה המנהלית ומהנהלת החברה, בחינה תקופתית של הצורך ברענון תוכנית האכיפה הפנימית, וידוא קיומו של גורם האחראי על בקרה שוטפת של תוכנית האכיפה ווידוא קיומו של טיפול הולם בכשלים המתגלים בתאגיד בעקבות גיבוש תוכנית האכיפה הפנימית, ונקיטת אמצעים מתאימים נגד מפירים, אם ישנם.
עם זאת, הגורם שמחליט האם תוכנית אכיפה פנימית היא מספקת היא אותה רשות שגם חוקרת, גם תובעת, גם שופטת, וגם אוכפת את הסנקציות.
ב-25.5.11 הורה יו"ר רשות ניירות ערך הנכנס, פרופ' שמואל האוזר, באחד מצעדיו הראשונים בתפקידו, על החלפת שני נציגי רשות ניירות הערך בוועדת האכיפה המנהלית בשני נציגים מחוץ לרשות. בהודעה מטעם הרשות לניירות ערך הוסבר כי "מטרת המהלך, המתבצע כחלק מההכנות ליישום האכיפה המנהלית, היא הפרדה מרבית בין תהליך הבירור המנהלי והליך ההעמדה לדין לבין הליך האכיפה שמבצעת ועדת האכיפה המנהלית". בכך מיתנה הרשות לני"ע את הביקורת על היותה הגוף המחוקק, החוקר והשופט, אולם עדיין לא ניתן מענה לשאלת השיפוי והביטוח של נושאי משרה.
ראו גם

רשות התחרות
דיני תאגידים
לקריאה נוספת

צבי גבאי, אכיפה מנהלית בדיני ניירות ערך, הוצאת בורסי.
הערות שוליים

↑  רעא 187/05 נעמה נסייר נ' עיריית נצרת עילית
↑  בג"ץ 8071/01 יעקובוביץ נ' היועץ המשפטי לממשלה
↑  פורסם תזכיר חוק האכיפה המשלימה: רשות ניירות ערך תקים תשתית לאכיפה מנהלית, שבמסגרתה תטיל קנסות כבדים על מפרי חוק ותוכל להגביל את עיסוקם, באתר רשות ניירות ערך, ‏21 לספטמבר 2009
↑  מצנר גולדשטיין רבי , הליך אכיפה מנהלית של הרשות לניירות ערך, באתר דין – עורכי דין ומידע משפטי בישראל. ‏יוני 2019
↑  הילה רז, אלשיך על האכיפה המינהלית: מישהו ילך עם טלאי צהוב כי כך קבעו ברשות, באתר TheMarker‏, 17 באפריל 2011
↑  ראיון ב-CFO TV עם ח"כ משה גפני, יו"ר ועדת הכספים של הכנסת.
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
אנדרטת ג'ון אריקסון

| --- | --- |

 מידע כללי
 סוג:  אתר הנצחה לאומי של ארצות הברית 
 על שם:  ג'ון אריקסון 
 כתובת:  פארק הפוטומק המערבי 
 מיקום:  וושינגטון די. סי. 
 מדינה:  ארצות הברית 
 בעלים:  שירות הפארקים הלאומיים של ארצות הברית 
 מפעיל:  שירות הפארקים הלאומיים של ארצות הברית 
 הקמה ובנייה
 תקופת הבנייה:  ? – 31 באוגוסט 1916
 תאריך פתיחה רשמי:  31 באוגוסט 1916 
 חומרי בנייה:  גרניט מילפורד ורוד 
 יוצר:  ג'יימס ארל פרייזר 
 מידות
 גובה:  20 רגל (אתר הנצחה לאומי של ארצות הברית) 77 אינץ' (דמות) 39 אינץ' (כן) 
 גובה מעל פני הים:  10 רגל 
 קואורדינטות:  38°53′12″N 77°03′01″W﻿ / ﻿38.886669°N 77.050186°W﻿ / 38.886669; -77.050186
 אתר רשמי
  (למפת וושינגטון די. סי. מוגדלת) אנדרטת ג'ון אריקסון(למפת וושינגטון די. סי. רגילה) אנדרטת ג'ון אריקסון
 
האנדרטה. ברקע, אנדרטת לינקולן הסמוכה.
אנדרטת ג'ון אריקסון (באנגלית: John Ericsson National Memorial) היא אנדרטה בוושינגטון בירת ארצות הברית לזכרו של המהנדס הימי ג'ון אריקסון, ממציא מדחף הבורג ומתכנן המוניטור אשר בזכותה ניצח האיחוד בקרב המפטון רודס ושמר על עליונות ימית למול מדינות הקונפדרציה של אמריקה במלחמת האזרחים האמריקנית. האנדרטה ממוקמת במפגש רחוב אוהיו עם שדרת העצמאות.
האנדרטה הוקמה בעקבות חוק שנחקק על ידי קונגרס ארצות הברית ב-31 באוגוסט 1916 המקצה 35,000 דולרים להקמת האנדרטה. עלות נוספת בסך 25,000 דולרים נתרמה על ידי תושבים אמריקאים ממוצא סקנדינבי. האנדרטה הוקמה בסמוך לאנדרטת לינקולן בין ספטמבר 1926 ואפריל 1927 ונחנכה ב-29 במאי 1926.
האנדרטה מעשה ידי הפסל ג'יימס ארל פרייזר עשויה גרניט ורודה, גובהה 6 מטרים, והיא כוללת פסליהם של שלוש דמויות עומדות: "הרפתקה", "עבודה" ו"חזון", סביב דמותו היושבת של אריקסון.
קוטר הבסיס המעגלי עליו ניצבת האנדרטה, כ-45.7 מטרים.
האנדרטה מנוהלת על ידי רשות הפארקים הלאומיים של ארצות הברית.
גלריה

הרפתקה
עבודה
עבודה
חזון
אורג מסכה אפריקני

| אורג מסכה אפריקני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: אורגיים
סוג:: אורג
מין:: אורג מסכה אפריקני
שם מדעי
 Ploceus velatus ‏וייו, 1819
תחום תפוצה


אורג מסכה אפריקני (שם מדעי: Ploceus velatus), מין של ציפור לא-נודדת הנפוצה בדרומה של יבשת אפריקה. אורג זה נפוץ מאוד בבתי גידול רבים כגון: סוואנה, כרי דשא, חורש פתוח, אזורי ביצה פנימיים ואזורים סמי מדבריים. הציפור נפוצה גם בגנים ובפארקים בפרברי ערים.
תיאור

אורכו של האורג נע בין 11 ל-14.5 ס"מ. מקורו השחור חרוטי בצורתו, והוא קצר וחזק. רגליו חומות-ורדרדות. בעונת הרבייה פני הזכר וצווארו מכוסים בנוצות שחורות. עיניו אדומות, ראשו וגופו התחתון בצבע צהוב בהיר, ואילו גבו מכוסה בנוצות ירוקות צהבהבות.
לנקבת האורג מקור חום ורדרד, עיניה בצבע חום או חום אדמדם. ראשה וגבה העליון מכוסים בפסים בצבע ירוק צהבהב. צבע הנוצות באזור הגרון צהבהב שהופך בהדרגה ללבן מלוכלך באזור הבטן. זנבה צהוב. הזכר בתקופות שאינן עונות הרבייה דומה לנקבה, אך עיניו נשארות אדומות. הצעירים דומים לנקבות.
רבייה

אורג מסכה אפריקני מקנן במושבות בעיקר בין החודשים ספטמבר וינואר. לכל זכר יש מספר בנות זוג. הוא בונה מספר קנים רב, בדרך-כלל כ-25 קנים בעונה. כמו אורגים אחרים הוא טווה את הקן מקנים, מדקלים ומעשבים. הנקבה מרפדת את הקנים בעשב רך ובנוצות. רוב הקנים מוקמים על עצים ליד ומעל אזורי מים ובתוך צמח הקנה, וכן באזורי פרוורי הערים.
אסטרטגיה נגד קוקיות

אורג המסכה האפריקני סובל במיוחד מקוקיות המטילות ביצים בקינו, אך מתמודד נגדן בצורה יפה - כל נקבה מטילה ביצים בצבע שונה. מכיוון שהחור של הקן קטן, הקוקייה לא יכולה לראות איזה גוון של ביצה יש לאורג, ורוב הסיכויים שהביצה שתטיל תזוהה כיוצאת דופן ותושלך מהקן.
תזונה

אורג המסכה האפריקני נצפה לעיתים קרובות ביחידים או בקבוצות קטנות, אבל ניתן גם לראותו בלהקות גדולות יותר. הוא אוכל זרעים וחרקים ואף יונק צוף. הוא גם מגיע אל שולחנות אכילה כאשר הם בנמצא.
מצב שימור

מצב שימור המין הוא ללא חשש.
גלריית תמונות

אורג מסכה אפריקני עומד על קן בנוי
אורג בונה קן בגן ביוהנסבורג
אורג מסכה בקרב מול בולבול אפריקני
הערות שוליים

↑  אורג מסכה אפריקני באתר הרשימה האדומה של IUCN
↑  על בסיס ספר "חיי הציפורים", מאת דייוויד אטנבורו. מודן, 2003.
אלן אסקנס

| --- | --- |
אין תמונה חופשית
 לידה:  17 במרץ 1963 (בן 61) ג'פרסון סיטי, ארצות הברית 
 מדינה:  ארצות הברית 
 מקום לימודים:  אוניברסיטת מינסוטה 
 שפות היצירה:  אנגלית 
 alleneskens.com
 
אלן אסקנס (באנגלית: Allen Eskens; נולד ב-17 במרץ 1963) הוא סופר מתח אמריקאי, רב מכר. ספריו תורגמו ל-26 שפות והוא זכה בפרסים ספרותיים רבים. בין השאר היה מועמד גם לפרס אדגר לספר הבכורה שלו. לעברית תורגם עד כה רק אחד מספריו, החיים שאנו קוברים.
קורות חיים

נולד ב-1963 בג'פרסון סיטי, מיזורי. הוריו, פט וביל אסקנס באו מרקע חקלאי ו"צווארון כחול". אביו היה בעל חברה קטנה לייצור והתקנת קירות גבס ואסקנס הצעיר עזר לו בשעות הפנאי. הוא למד בבית ספר יסודי קתולי ואחר כך בבית ספר תיכון בג'פרסון סיטי.
משבגר החל אסקנס ללמוד באוניברסיטת איווה, כשגם שם הוא עובד במקביל, לפרנסתו, אצל קבלן קירות גבס. הוא לא סיים באיווה, אלא עבר לאוניברסיטת מינסוטה, שם למד וב-1986 קיבל תואר ראשון (BA) בעיתונאות ותיאטרון. במקביל ללימודים אלה הוא עבד לפרנסתו, כסבל בשדה תעופה. לאחר מכן למד וב-1991 קיבל תואר שני (JD) במשפטים באוניברסיטת המלין, אף היא במינסוטה. הוא עסק במשפט פלילי במנקטו (Mankato) מינסוטה במשך 25 שנים ואז החל ב-2014 לכתוב ספרים.
גר כיום בקליבלנד, מינסוטה, נשוי לג'ואלי ואב לבת.
ספריו

The Life We Bury ‏(2014, הוצאת Seventh Street Books) (תורגם לעברית על ידי ניצה פלד ויצא לאור בישראל בהוצאת ידיעות אחרונות ב-2019)
The Guise of Another ‏(2015, הוצאת Seventh Street Books)
The Heavens May Fall ‏(2016, הוצאת Seventh Street Books)
The Deep Dark Descending ‏(2017, הוצאת Seventh Street Books)
The Shadows We Hide ‏(2019, הוצאת Mulholland Books)
Nothing More Dangerous ‏(2020, הוצאת Mulholland Books)
The Stolen Hours ‏(2021, הוצאת Little, Brown and Company)
Forsaken Country ‏(2022, הוצאת Mulholland Books)
פרסים

Barry Award (זכה ב-2015 בגין ספרו The Life We Bury)
Minnesota Book Award (זכה ב-2017 בגין ספרו The Heavens May Fall).
Rosebud Award (Left Coast Crime) (זכה ב-2015 בגין ספרו The Life We Bury)
Silver Falchion Award (זכה ב-2015 בגין ספרו The Life We Bury)
Edgar Award (מועמדות בלבד ב-2015 בגין ספרו The Life We Bury)
Thriller Award (מועמדות בלבד ב-2015 בגין ספרו The Life We Bury)
Anthony Award (מועמדות בלבד ב-2015 בגין ספרו The Life We Bury)
הערות שוליים

↑  לפי ההקדשה בספרו הראשון
↑  Eskens' mystery named Book Award winner, The Free Press‏10 באפריל 2017
↑  ראיון עם אלן אסקנס, באתר הפרס, 20 באפריל 2022
| --- | --- |
בקרת זהויות :  NLI: 987007416375705171  PLWABN: 9810594688805606  BnF: cb17063798k (data)  GND: 1160523649  ISNI: 0000 0004 3600 349X  LCCN: n2014040121  NKC: xx0212615  VIAF: 309822626   WorldCat (עם VIAF): 309822626 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלן אסקנס".
אליפות אירופה בכדוריד 2022

| --- | --- |
 מארחת:  הונגריה הונגריה   סלובקיה סלובקיה
 תקופת התחרות:  13 בינואר 2022 – 30 בינואר 2022 (18 ימים)
 מספר משתתפות:  24
 הזוכה:  שוודיה שוודיה
 מספר משחקים:  65
 מספר שערים:  3633 (55.89 בממוצע למשחק)
 מספר צופים:  312,892 (4,814 בממוצע למשחק)
 מלך השערים:  אומאר מגנסון – 59 איסלנד
 השחקן המצטיין:  ג 'ים גוטפרדסון שוודיה
 → אוסטריה/נורווגיה/שוודיה 2020גרמניה 2024 ←
 
אליפות אירופה בכדוריד 2022 היא אליפות אירופה ה-15 שהתקיימה בינואר 2022 והיא נערכה על ידי איגוד הכדוריד האירופאי. הטורניר התקיים בשתי מדינות – הונגריה וסלובקיה בין 13 בינואר ל-30 בינואר 2022. שוודיה היא הזוכה באליפות בפעם החמישית.
מתכונת התחרות

המדינות המארחות (הונגריה וסלובקיה) והאלופה המכהנת (ספרד) העפילו ישירות. יתר עשרים ואחת הנבחרות, העפילו דרך המוקדמות.
24 קבוצות חולקו ל-6 בתים. שתי הנבחרות הראשונות מכל בית העפילו לשלב הבתים השני. בשלב הבתים השני העפילו שחולק לשתי בתים העפילו מכל בית שתי קבוצות לחצי הגמר וקבוצה למשחקי הדירוג.
מהלך התחרות > בית א'

| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  דנמרק | 3 | 3 | 0 | 0 | 95 | 65 | 30 | 6 |
|  מונטנגרו | 3 | 2 | 0 | 1 | 82 | 86 | 4- | 4 |
|  סלובניה | 3 | 1 | 0 | 2 | 82 | 92 | 10- | 2 |
|  מקדוניה | 3 | 0 | 0 | 3 | 70 | 86 | 16- | 0 |
מהלך התחרות > בית ב'

| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  איסלנד | 3 | 3 | 0 | 0 | 88 | 82 | 6 | 6 |
|  הולנד | 3 | 2 | 0 | 1 | 91 | 88 | 3 | 4 |
|  הונגריה | 3 | 1 | 0 | 2 | 89 | 92 | 3- | 2 |
|  פורטוגל | 3 | 0 | 0 | 3 | 85 | 91 | 6- | 0 |
מהלך התחרות > בית ג'

| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  צרפת | 3 | 3 | 0 | 0 | 92 | 70 | 22 | 6 |
|  קרואטיה | 3 | 2 | 0 | 1 | 83 | 82 | 11 | 4 |
|  סרביה | 3 | 1 | 0 | 2 | 76 | 75 | 1 | 2 |
|  אוקראינה | 3 | 0 | 0 | 3 | 71 | 105 | 34- | 0 |
מהלך התחרות > בית ד'

| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  גרמניה | 3 | 3 | 0 | 0 | 97 | 81 | 16 | 6 |
|  פולין | 3 | 2 | 0 | 1 | 88 | 81 | 7 | 4 |
|  בלארוס | 3 | 1 | 0 | 2 | 78 | 88 | 10- | 2 |
|  אוסטריה | 3 | 0 | 0 | 3 | 86 | 99 | 13- | 0 |
מהלך התחרות > בית ה'

| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  ספרד | 3 | 3 | 0 | 0 | 88 | 79 | 9 | 6 |
|  שוודיה | 3 | 1 | 1 | 1 | 85 | 77 | 8 | 3 |
|  צ'כיה | 3 | 1 | 1 | 1 | 80 | 74 | 6 | 3 |
|  בוסניה והרצגובינה | 3 | 0 | 0 | 3 | 62 | 85 | 23- | 0 |
מהלך התחרות > בית ו'

| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  רוסיה | 3 | 3 | 0 | 0 | 88 | 76 | 12 | 6 |
|  נורווגיה | 3 | 2 | 0 | 1 | 92 | 77 | 15 | 4 |
|  סלובקיה | 3 | 1 | 0 | 2 | 83 | 97 | 14- | 2 |
|  ליטא | 3 | 0 | 0 | 3 | 82 | 95 | 13- | 0 |
שלבי הגמר > בית העפלה I

| מדינה | משחקים | ניצחונות | תיקו | הפסדים | זכות | חובה | הפרש | נקודות |  |
| --- | --- | --- | --- | --- | --- | --- | --- | --- | --- |
|  צרפת | 5 | 4 | 0 | 1 | 148 | 131 | 17 | 8 | חצי גמר |
|  דנמרק | 5 | 4 | 0 | 1 | 149 | 123 | 26 | 8 | חצי גמר |
|  איסלנד | 5 | 3 | 0 | 2 | 138 | 124 | 14 | 6 | קרב על מקום חמישי |
|  קרואטיה | 5 | 1 | 1 | 3 | 124 | 136 | 12- | 3 |  |
|  הולנד | 5 | 1 | 1 | 3 | 137 | 156 | 19- | 3 |  |
|  מונטנגרו | 5 | 1 | 0 | 4 | 134 | 160 | 26- | 2 |  |
שלבי הגמר > בית העפלה II

| מדינה | משחקים | ניצחונות | תיקו | הפסדים | זכות | חובה | הפרש | נקודות |  |
| --- | --- | --- | --- | --- | --- | --- | --- | --- | --- |
|  ספרד | 5 | 4 | 0 | 1 | 138 | 130 | 8 | 8 | חצי גמר |
|  שוודיה | 5 | 4 | 0 | 1 | 134 | 117 | 17 | 8 | חצי גמר |
|  נורווגיה | 5 | 3 | 0 | 2 | 142 | 124 | 18 | 6 | קרב על מקום חמישי |
|  גרמניה | 5 | 2 | 0 | 3 | 127 | 134 | 7- | 4 |  |
|  רוסיה | 5 | 1 | 1 | 3 | 129 | 136 | 7- | 3 |  |
|  פולין | 5 | 0 | 1 | 4 | 128 | 157 | 29- | 1 |  |
שלבי הגמר > שלב הפלייאוף

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 28 בינואר, בודפשט | 28 בינואר, בודפשט |  |  |  |  |  |
|  |   ספרד |  29 |   |  |  |  |  |
|  |   דנמרק |  25 |   |  |  |  |  |
|  |   |  |   |  |  |  |  |

|  |   |   |   |   |   ספרד |  26 |  |
|  |   |   |   |   |   שוודיה |  27 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 28 בינואר, בודפשט | 28 בינואר, בודפשט |   |  |  |  |  |
|  |   צרפת |  33 |   |  |   דנמרק |  35 |  |
|  |   שוודיה |  34 |   |  |   צרפת |  32 |  |
ישראל באליפות

נבחרת ישראל בכדוריד החלה את השתתפותה במשחקי העפלה מוקדמים. היא סיימה במקום הרביעי בבית אחרי פורטוגל, איסלנד וליטא ולא העפילה לטורניר.
הדירוג הסופי

| מיקום | קבוצה |
| --- | --- |
1:  שוודיה
2:  ספרד
3:  דנמרק
4:  צרפת
5:  נורווגיה
6:  איסלנד
7:  גרמניה
8:  קרואטיה
9:  רוסיה
10:  הולנד
11:  מונטנגרו
12:  פולין
13:  צ'כיה
14:  סרביה
15:  הונגריה
16:  סלובניה
17:  בלארוס
18:  סלובקיה
19:  פורטוגל
20:  אוסטריה
21:  ליטא
22:  מקדוניה
23:  בוסניה והרצגובינה
24:  אוקראינה
אנדרטת ג'יימס א. גרפילד

| --- | --- |

 מידע כללי
 סוג:  פסל 
 כתובת:  Garfield Circle 
 מיקום:  וושינגטון די. סי. 
 מדינה:  ארצות הברית 
 הקמה ובנייה
 תקופת הבנייה:  ?–1887
 תאריך פתיחה רשמי:  1887 
 יוצר:  ג'ון קווינסי אדמס וורד 
 קואורדינטות:  38°53′20″N 77°00′44″W﻿ / ﻿38.888888888889°N 77.012222222222°W﻿ / 38.888888888889; -77.012222222222
 אתר רשמי
  (למפת וושינגטון די. סי. מוגדלת) אנדרטת ג'יימס א. גרפילד(למפת וושינגטון די. סי. רגילה) אנדרטת ג'יימס א. גרפילד
 
אנדרטת ג'יימס א. גרפילד (באנגלית: James A. Garfield Monument) היא אנדרטה הממוקמת בסמוך לקפיטול, במפגש רחוב פירסט עם שדרת מרילנד, בוושינגטון בירת ארצות הברית. האנדרטה הוקמה לזכרו של נשיא ארצות הברית ג'יימס א. גרפילד שנבחר בשנת 1880 ונרצח על ידי צ'ארלס גיטו בשנת 1881 לאחר כהונה של ארבעה חודשים בלבד.
היסטוריה

האנדרטה הוזמנה בשנת 1884 על ידי אגודת הצבא של קמברלנד (Society of the Army of the Cumberland) אשר גרפילד היה אחד מחבריה. חברי האגודה אספו בשנת 1882 28,000 דולרים למימון הקמת האנדרטה. בשנת 1882 נתרם סך של 7,500 דולרים עבור האנדרטה וב-1884 סכום נוסף של 30,000 דולרים הועברו על ידי הקונגרס (בעקבות חקיקת חוק בקונגרס ארצות הברית).
את האנדרטה יצר הפסל ג'ון קווינסי אדמס וורד, ואת בסיס היצירה תכנן האדריכל ריצ'רד מוריס האנט בסגנון בוזאר.
האנדרטה נחנכה ב-12 במאי 1887, וכיום היא עומדת כחלק מקבוצה של שלושה פסלים (השנים האחרים הם אנדרטת השלום ואנדרטת יוליסס ס. גרנט) בסמוך לבריכת ההשתקפות של הקפיטול.
ב-2 בינואר 1975 הוכללה האנדרטה רשמית כחלק ממתחם הקפיטול.
אלן באדלי

| --- | --- |
אין תמונה חופשית
 לידה:  23 במרץ 1934 (בן 90) לידס, הממלכה המאוחדת 
 ענף מדעי:  פסיכולוגיה קוגניטיבית 
 מקום מגורים:  הממלכה המאוחדת 
 מקום לימודים:  אוניברסיטת קיימברידג'  יוניברסיטי קולג' לונדון  אוניברסיטת פרינסטון 
 מוסדות:  אוניברסיטת יורק (2003)  אוניברסיטת בריסטול 
 תלמידי דוקטורט:  Vicki Bruce 
 פרסים והוקרה:  פרס אריסטו (2001)  פרס הנשיא לתרומה ייחודית לידע פסיכולוגי (1981)  פרס האגודה האמריקנית לפסיכולוגיה לתרומות מדעיות נכבדות לפסיכולוגיה (2001)  עמית החברה המלכותית  עמית האקדמיה האמריקאית לאמנויות ולמדעים  עמית האקדמיה למדעים רפואיים  מפקד במסדר האימפריה הבריטית  Honorary Fellow of the British Psychological Society 
 אתר רשמי
 
אלן באדלי (באנגלית: Alan Baddeley; נולד ב-23 במרץ 1934) הוא פסיכולוג בריטי ואבי מודל זיכרון העבודה בפסיכולוגיה קוגניטיבית.
ביוגרפיה

באדלי סיים את לימודי התואר הראשון שלו ב-1956 בקולג' האוניברסיטאי של לונדון, ואת התואר השני בפסיכולוגיה סיים שנה מאוחר יותר באוניברסיטת פרינסטון. ב-1962 קיבל תואר דוקטור מאוניברסיטת קיימברידג'. מאז הוא מרצה וחוקר במוסדות אקדמיים שונים בבריטניה, כגון אוניברסיטת ססקס, סטירלינג, קיימברידג' ובריסטול. מ-2003 משמש כפרופסור לפסיכולוגיה באוניברסיטת יורק בקנדה.
ב-1974 פיתח באדלי, בשיתוף עם עמיתו גרהם היץ', את מודל זיכרון העבודה. למודל הייתה השפעה רבה על חקר הזיכרון ברחבי העולם, והוא תרם באופן משמעותי להבנת אופן העיבוד והאחסון של מידע בזיכרון לטווח קצר. באדלי פרסם מאות מאמרים בנושא, וכן מספר ספרים, כגון "הזיכרון שלך: מדריך למשתמש" (1982) ו-"זיכרון עבודה, מחשבה ופעולה" (2007).
באדלי עסק גם בבניית מבחנים נוירופסיכולוגיים שונים, כגון מבחן CN REP ‏(Children's Test of Nonword Repetition), ריאיון זיכרון אוטוגרפי AMI ‏(Autographical Memory Interview), מבחן דפוסים חזותיים VTP ‏(Visual Patterns Test), מבחן עיבוד מהירות ויכולת שפתית SCOLP ‏ (Speed and Capacity of Language Processing Test), ומבחן ריברמיד לזיכרון התנהגותי RBMT ‏(Rivermead Behavioural Memory Test).
מודל זיכרון העבודה של באדלי

באדלי התנגד לגישת המחסנים של אטקינסון ושיפרין, שרווחה בתקופתו, לפיה הזיכרון לטווח קצר מכיל מחסן לאחסון פריטי המידע. באדלי טען כי הזיכרון לטווח קצר הוא למעשה מערכת שכוללת עיבוד מידע בנוסף לאחסון המידע. על פי המודל המקורי של באדלי, לזיכרון העבודה קיימים שלושה רכיבים: לולאה פונולוגית, שבה מתבצע שינון ועיבוד של שפה; לוח חזותי-מרחבי, שבו מתבצע עיבוד מידע ויזואלי ומרחבי, ומהווה את מרחב המידע; ומעבד מרכזי, שמווסת את העבודה לשני הרכיבים האחרים וכן מעביר מידע אל הזיכרון לטווח ארוך וממנו. בשנת 2000 הוסיף באדלי למודל מרכיב רביעי - החוצץ האפיזודי, המבוסס על סדרתיות בזמן והקשר סמנטי. זאת בעקבות מחקרים שהעלו כי נפגעי אפזיה שלא הצליחו לשנן מידע חדש מסוגים שונים או שקיבולת הזיכרון שלהם נמוכה מאוד דווקא הצליחו לזכור סיפורים, ומחקרים אחרים שהראו כי גם תחת הפרעה להפקת הגאים נבדקים מצליחים לזכור כ-5 מילים, הרבה מעל לצפוי. לפיכך עלתה ההשערה כי מרכיב נוסף זה מקושר לזיכרון לטווח ארוך.
מרכיבי המודל של באדלי:
מעבד מרכזי (central executive) – מנגנון זה מבקר על פעולת החלקים שלהלן, ומקצה משאבי קשב לפי הצורך.
לולאה פונולוגית (phonological loop) - (מעין "מחסנית" השומרת מידע פונולוגי) הלולאה ממירה מידע חזותי למידע צלילי ומשננת מידע על ידי "דיבור פנימי".
לוח חזותי-מרחבי (visuo-spatial sketchpad) - לוח זה אוגר מידע חזותי–מרחבי ומעבד אותו.
חוצץ אפיזודי (episodic buffer) - מרכיב שהוסף על ידי באדלי למודל המקורי בשנת 2000; מאפשר קישור מידע חזותי, מרחבי ומילולי עם יכולת סדרתית והקשר של זמן (כמו סיפור או אפיזודה בסרט קולנוע). מקושר לזיכרון לטווח ארוך ולזיכרון סמנטי.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   | מעבד מרכזי | מעבד מרכזי | מעבד מרכזי | מעבד מרכזי | מעבד מרכזי | מעבד מרכזי |   |   |  |  |  |  |  |  |
|   |   |   |   |   |   |   |   |   |   | מעבד מרכזי | מעבד מרכזי | מעבד מרכזי | מעבד מרכזי | מעבד מרכזי | מעבד מרכזי |   |   |  |  |  |  |  |  |
 
 
|   |   | חוצץ אפיזודי | חוצץ אפיזודי | חוצץ אפיזודי | חוצץ אפיזודי | חוצץ אפיזודי | חוצץ אפיזודי |   |   | לוח חזותי-מרחבי | לוח חזותי-מרחבי | לוח חזותי-מרחבי | לוח חזותי-מרחבי | לוח חזותי-מרחבי | לוח חזותי-מרחבי |   |   | לולאה פונולוגית | לולאה פונולוגית | לולאה פונולוגית | לולאה פונולוגית | לולאה פונולוגית | לולאה פונולוגית |
|   |   | חוצץ אפיזודי | חוצץ אפיזודי | חוצץ אפיזודי | חוצץ אפיזודי | חוצץ אפיזודי | חוצץ אפיזודי |   |   | לוח חזותי-מרחבי | לוח חזותי-מרחבי | לוח חזותי-מרחבי | לוח חזותי-מרחבי | לוח חזותי-מרחבי | לוח חזותי-מרחבי |   |   | לולאה פונולוגית | לולאה פונולוגית | לולאה פונולוגית | לולאה פונולוגית | לולאה פונולוגית | לולאה פונולוגית |
הגישה המקובלת כיום היא כי קושי בזיכרון העבודה ובתפקודי הלולאה הפונולוגית נחשב כמנבא קיומה של דיסלקסיה התפתחותית.
לקריאה נוספת

Baddeley, A. (1982), Your memory; a users guide. Middlesex: Penguin Books
Baddeley, A. (2007). Working memory, thought and action. Oxford: Oxford University Press.
הערות שוליים

↑  Alan Baddeley, Working memory, Current Biology 20, 2010-02, עמ' R136–R140 doi: 10.1016/j.cub.2009.12.014
| --- | --- |
בקרת זהויות :  NLI: 987007444614805171  PLWABN: 9810646788105606  BIBSYS: 90229065  BNE: XX1004847  BnF: cb12193792m (data)  CiNii: DA00792612  GND: 128925965  ICCU: TO0V154859  ISNI: 0000 0001 1580 1212  LCCN: n81057107  LNB: 000010228  NDL: 00462632  NKC: jn19990000351  NLA: 36581037  NLK: KAC199601318  NSK: 000214144  NTA: 069813442  ORCID: 0000-0002-9163-0643  RERO: 02-A002958826  SELIBR: 176521  SUDOC: 060845325  Trove: 1304491  VIAF: 108545761   WorldCat (עם VIAF): 108545761